Source: http://docplayer.hu/1206209-Tarsadalmi-szervezetek-a-jogalkotasban.html
Timestamp: 2018-05-20 14:13:57+00:00

Document:
Társadalmi szervezetek a jogalkotásban - PDF
Társadalmi szervezetek a jogalkotásban
Download "Társadalmi szervezetek a jogalkotásban"
Lilla Zsanett Fazekas
1 Társadalmi szervezetek a jogalkotásban
2 A kötetet írták: Dénes Balázs (III. fejezet) Fridli Judit (IV. fejezet) Heuer Orsolya (III-IV. fejezet) Pap András László (I-II. fejezet) Tóth Gábor Attila (IV. fejezet) Az anyaggyűjtésben részt vettek: Baltay Levente Dénes Balázs Heuer Orsolya Pucsok Albert A kötetet szerkesztette: Fridli Judit Paskó Ildi Kiadja a Társaság a Szabadságjogokért A kötet megjelenését a Nyílt Társadalom Intézet Alapítvány támogatta. Budapest, május ISBN Tervezte:Pintér József Nyomda: Tel/fax: Honlap: Adószám:
3 Társadalmi szervezetek a jogalkotásban Előszó I. fejezet: A társadalmi szervezetek jogalkotásban való részvételének szabályairól 1. A véleményezési jog vizsgálatának alapkérdései 2. Jogszabályi háttér 3. Mire jogosítják föl a hatályos szabályok a társadalmi szervezeteket? II. fejezet: Milyen javaslatok születtek a társadalmi szervezetek véleményezési jogának bővítésére? 1. Képviselői indítványok az első parlamenti ciklusból (l ) 2. Képviselői indítvány a második ciklus végéről (1999. május) 3. Kormánykoncepció a jogalkotásra vonatkozó szabályok korszerűsítéséről (l999. június) III. fejezet: Létrejön-e együttműködés a társadalmi szervezetekkel a jogalkotás folyamatában? 1. A minisztériumok tárcalistái 2. Törvénytervezetek az Interneten 3. Országgyűlési bizottságok IV. Fejezet: A véleményezési jog gyakorlása során szerzett civil tapasztalatokról 1. Egy körkérdés összegzése a társadalmi szervezetek véleményezési aktivitásáról 2. Hogyan kerülhetünk föl tárcalistára? 3. Álláspont - a TASZ parlamenti sorozatának értékelése 4. A jogalkotási szabályok megsértése miatt tett panaszok Összegzés
4 A TASZ javaslatai Előszó A Társaság a Szabadságjogokért kiemelt jelentőséget tulajdonít annak, hogy az általa képviselt jogok - adatvédelem, közérdekű adatok nyilvánossága, önrendelkezési jog, szólásszabadság - törvényi szabályozása összhangban álljon az alkotmánnyal és a nemzetközi jogi előírásokkal. Jogi reform tevékenységünk a fenti alapjogok újabb területekre való kiterjesztésére is irányul. Az emberi jogok új területeken fogalmazódnak meg az olyan kérdések kapcsán, mint a betegjogok, az eutanázia, az ártalomcsökkentő drogpolitika, az egészségügyi adatok bizalmas kezelése. Tevékenységünk során élünk azzal a jogunkkal, hogy a jogszabályok előkészítése illetve parlamenti megvitatása során kifejtsük véleményünket a napirenden lévő szabályozás alapkérdéseiről, megoldásairól. A kormányt az alkotmány kötelezi arra, hogy feladatai ellátása során együttműködjön a civil szervezetekkel. A jogalkotás folyamatában való részvételt törvény biztosítja az érdekelt szervezeteknek. Véleményüket ki kell kérni a jogalkotási program összeállítása során és a tervezeteket meg kell küldeni számukra. A Társaság a Szabadságjogokért 1994-ben történt megalakulása óta aktívan keresi a jogalkotás folyamatában való részvétel lehetőségét. Noha törvényben foglalt jogát kívánja érvényesíteni, amikor megpróbálja elérni, hogy a kormányszervek társadalmi listáira felkerüljön, hogy a tervezeteket kellő rendszerességgel megkapja, hogy az egyeztetés folyamatát megismerhesse, törekvése mégis akadályokba ütközik. Ugyanakkor azt tapasztaltuk a három éve indított és a parlamenti jogalkotáshoz kapcsolódó TASZ Álláspont sorozatunk a legmegfoghatóbb példa erre, hogy a törvényjavaslatokról előadott véleményünket a szakemberek és a politikai döntéshozók is felhasználják munkájuk során. Ilyen tapasztalatok indítottak arra, hogy vizsgálódjunk más civil szervezetek körében is: milyen eredménnyel jártak hasonló törekvéseik. Szemügyre vettük továbbá a jogalkotási eljárás szabályait: mennyire alkalmasak a civil szervezetek véleményezési jogának biztosítására. Sorra vettük a javaslatokat, melyeket az elmúlt időszakban egy-egy képviselő, illetve a kormány készített a kérdés szabályozására. Megkerestük egyes kormányzati szervek és parlamenti intézmények képviselőit is, kíváncsiak voltunk, ők hogyan fogadják a civil kezdeményezéseket. E négy terület: a jogalkotás szabályozása, illetve az annak megújítására tett kísérletek, a kormányzati és parlamenti intézmények gyakorlata, harminc civil szervezet körében végzett felmérés, valamint a TASZ saját kezdeményezései során szerzett tapasztalatok szolgáltak e kötet forrásául. Az összegyűjtött tényeket és véleményeket elemezve állítottuk össze a kötet végén található javaslatainkat. Javaslataink a jogi szabályozás átalakítására irányulnak. Olyan eljárást
5 kezdeményezünk a civil szervezetek jogalkotásban való részvételére, amely megvalósulása esetén az eddiginél gyorsabb, szélesebb körű részvételt és nagyobb nyilvánosságot biztosítana. Ugyanakkor mentesítené a kormányzati szervezeteket számos olyan kötelezettségüktől listavezetés, vélemények széles körű megküldése, egyeztető fórumok összehívása, mely terhes feladatokat rótt rájuk anélkül, hogy hatékonnyá tette volna a civil szervezetekkel való együttműködést. Célunk, hogy a kötet olvasóit is meggyőzzük a javasolt változtatások szükségességéről és várható pozitív társadalmi hatásairól. Köszönetünket szeretnénk kifejezni azoknak, akik segítsége nélkül a kötetben szereplő értékes tapasztalatokat nem tudtuk volna az Olvasó elé tárni. Mindenekelőtt annak a harminc civil szervezetnek, melyek képviselői kérdőívünket kitöltötték és megosztották velünk kritikai észrevételeiket is. Köszönet illeti a minisztériumok és országgyűlési bizottságok azon munkatársait, akik a TASZ munkatársait fogadták és kérdéseiket megválaszolták. I. fejezet: A társadalmi szervezetek jogalkotásban való részvételének szabályairól 1. A véleményezési jog vizsgálatának alapkérdései Ha a társadalmi szervezetek nagyobb szerepet nyernek a jogalkotási eljárásban, ez növeli a jogalkotást kísérő társadalmi konszenzust és javítja a jogkövetést. Egyaránt szolgálja a közérdekű adatok nyilvánosságát, valamint a petíciós jog alkotmányos érvényre juttatását. Elöljáróban szükséges leszögezni, hogy az Alkotmánybíróság gyakorlata szerint a jogalkotási törvényben foglalt egyeztetési kötelezettség a jogszabály alkotmányossága tekintetében klasszikus lex imperfecta; elmaradása ugyanis nem vezet a megalkotott jogforrás alkotmányellenességéhez. A taláros testület több határozatában is megerősítette fenti álláspontját: Az Alkotmánybíróság álláspontja szerint, ha a jogszabály-előkészítő szervek a jogalkotásról szóló törvény idézett szabályalkotási követelményeit nem tartják be, ez a kötelességszegés önmagában nem elégséges ok a kiadott jogszabályok alkotmányellenességének megállapítására. A jogszabályok elkészítésére vonatkozó törvényi előírások megsértése csupán a jogalkotó államigazgatási, esetleg politikai felelősségét alapozhatja meg 1. A jogalkotási törvény rendelkezéseinek figyelmen kívül hagyása csak abban az esetben eredményezheti a jogszabály alkotmányellenességének megállapítását, ha az adott jogszabály egyben az alkotmány valamely rendelkezésébe is ütközik. Az alkotmány 7. (2) 1 A szerző kiemelése
6 bekezdése értelmében ugyan a jogalkotás rendjét törvény szabályozza, ez a rendelkezés azonban nem emelte az alkotmány szintjére a törvény normáit. 2 Az alkotmány 36. -ának az a megfogalmazása, hogy "feladatának ellátása során a kormány együttműködik az érdekelt társadalmi szervezetekkel", a kormány számára tevékenysége ellátásához módszerbeli ajánlást jelent (...) Az alkotmányos ajánlás annál sokkal tágabb értelmű és általánosabb kötelezettség, minthogy abból közvetlenül levezethető lenne az indítvánnyal érintett jogszabály alkotmányellenessége. 3 Az Alkotmánybíróság elvi éllel mutat rá arra, hogy 1987 után mind az időközben hatályon kívül helyezett társadalmi vita intézménye, mind pedig a szakszervezetek jogalkotási folyamatba való intézményes beillesztése a korábbi, alapvetően államigazgatási típusú jogalkotás dominanciáját volt hivatva ellensúlyozni, társadalompolitikai tényezők bekapcsolásával. A hatalmi ágak megosztására épülő államszervezetben azonban szükséges az állami és érdekképviseleti funkciók pontos elhatárolása, ezért a jogalkotás mint közhatalmi tevékenység nem tehető függővé a közhatalmi jogosítványokkal nem rendelkező szakszervezetek állásfoglalásaitól. 4 A jogalkotói és alkotmányértelmezői mentalitás tévedhetetlenül kiolvasható a fenti sorokból: az egyeztetés elmaradása a jogszabály utólagos normakontroll által történő megsemmisítését nem eredményezi. Az alábbi észrevételek kizárólag azokra a koncepcionális szabályokra vonatkoznak, melyek a társadalmi szervezetek helyét jelölik ki a jogalkotás-előkészítésben. Álláspontunk szerint az érdekképviseleti szervezetek hasonló tárgyú szerepvállalását, valamint a gazdasági lobby kérdéskörét külön kérdésként szükséges tárgyalni. A jelen kötet kizárólag a civil szervezetek véleményezési jogával foglalkozik. Ahhoz, hogy a társadalmi szervezetek véleményezési joga érvényre juthasson, két alapvető feltételnek kell teljesülnie: a véleményezés tárgyául szolgáló tervezetek illetve törvényjavaslatok hozzáférhetőek kell legyenek, a beérkezett vélemények feldolgozására és egyeztetésére áttekinthető eljárásban sort kell keríteni. A hatályos szabályozás során leginkább Az alkotmány 64. -ban megfogalmazott petíciós jog, valamint a jogalkotási törvény egymáshoz vett viszonyát szükséges elemezni, a javaslattételhez nélkülözhetetlen előterjesztések kézhezvételéhez pedig a közérdekű adatok nyilvánossága biztosít jogi alapot. 2 14/1992. (III. 30.) AB határozat 3 30/1991. (VI. 5.) AB határozat 4 7/1993. (II. 15.) AB határozat
8 2. Jogszabályi háttér Az alábbi jogszabályhelyek szolgálnak a társadalmi szervezetek jogalkotásban történő részvételének közjogi alapjaként: 1) A Magyar Köztársaság alkotmányának 36. és 64. paragrafusai fogalmazzák meg a kormányzati munka (és azon belül a jogalkotás) társadalmi nyitottságának, valamint az állampolgári petíciós jog alapjait. 36. Feladatának ellátása során a kormány együttműködik az érdekelt társadalmi szervezetekkel. 64. A Magyar Köztársaságban mindenkinek joga van arra, hogy egyedül vagy másokkal együttesen írásban kérelmet vagy panaszt terjesszen az illetékes állami szerv elé. 2) A jogalkotásról szóló évi XI. törvény specializált, kimondottan a jogalkotási eljárást meghatározó szabályrendszere tartalmazza a társadalmi szervezetek számára biztosított jogok katalógusát. Találunk itt elvi egyeztetési előírást a tervezet-előkészítés és a jogalkotási program vonatkozásában, valamint jogorvoslati (intézkedés kérése a kormánytól), hatásköri (22., és 38. ) és a határidőkre (31. ) vonatkozó rendelkezéseket. 19. Az állampolgárok - közvetlenül, illetőleg képviseleti szerveik útján - közreműködnek az életviszonyaikat érintő jogszabályok előkészítésében és megalkotásában. 20. A jogalkalmazó szerveket, a társadalmi szervezeteket és az érdekképviseleti szerveket be kell vonni az olyan jogszabályok tervezetének elkészítésébe, amelyek az általuk képviselt és védett érdekeket, illetőleg társadalmi viszonyokat érintik. 21. (1) A kormány a törvények, törvényerejű rendeletek és egyes jelentős kormányrendeletek előkészítése, továbbá meghatározott körben a jogszabályok átfogó felülvizsgálata céljából ötéves időszakra szóló programot állapít meg. (2) A kormány a jogalkotási programról és végrehajtásáról beszámol az Országgyűlésnek. 22. (1) A jogalkotási program előkészítéséért az igazságügy-miniszter a felelős. (2) A jogalkotási program összeállításához ki kell kérni a minisztereknek, az országos hatáskörű szervek vezetőinek, a Legfelsőbb Bíróság elnökének, a legfőbb ügyésznek, a
9 társadalmi szervezeteknek és érdekképviseleti szerveknek, valamint a fővárosi és a megyei önkormányzatoknak a javaslatait. (3) A jogalkotási program előterjesztésével egyidejűleg az igazság- ügyminiszter beszámol a kormánynak a korábbi jogalkotási program végrehajtásáról és a jogszabályok hatályosulásának tapasztalatairól. 23. A jogszabály tárgya szerint hatáskörrel rendelkező, illetőleg a kijelölt miniszter, államtitkár, országos hatáskörű szerv vezetője (a továbbiakban: szakminiszter) felelős a jogszabály előkészítéséért, így különösen azért, hogy a szabályozás szükséges és a tervezett megoldások alkalmasak a kitűzött cél elérésére. 25. (1) A kormány elrendelheti, hogy jelentős jogszabálytervezet előkészítésére az igazságügy-miniszter, illetőleg a szakminiszter kodifikációs bizottságot alakítson. (2) A kodifikációs bizottságban részt vesznek az érdekelt állami szerveknek, társadalmi szervezeteknek, érdekképviseleti szerveknek, valamint a megfelelő tudományágnak a képviselői is. (3) A kodifikációs bizottság állásfoglalásairól a jogalkotó szervet tájékoztatni kell. 27. A kormány elé terjesztendő jogszabálytervezetről véleményt nyilvánítanak a) a miniszterek, b) a szabályozásban érdekelt országos hatáskörű szervek vezetői, továbbá c) az érdekelt társadalmi szervezetek és érdekképviseleti szervek. 29. A miniszteri rendelet és az államtitkári rendelkezés tervezetét meg kell küldeni véleményezésre más, a szabályozásban érdekelt miniszternek, országos hatáskörű szerv vezetőjének, társadalmi szervezetnek és érdekképviseleti szervnek. 31. (1) A véleménynyilvánítás határidejét a tervezet előkészítőjének úgy kell megállapítania, hogy a véleményező megalapozott véleményt adhasson, és azt a tervezet elkészítésénél figyelembe lehessen venni. (2) A határidő megállapításakor a jogszabálytervezet terjedelmére és a véleményező szerv testületi jellegére is tekintettel kell lenni. 32. A jogszabály tervezetével egyidejűleg meg kell küldeni véleményezésre a végrehajtási jogszabály tervezetét is. 37. (1) A törvénykezdeményezés jogát, a kezdeményezés módját és a törvényalkotás rendjét az alkotmány és az Országgyűlés ügyrendje szabályozza. (2) Ha társadalmi szervezet vagy érdekképviseleti szerv a kormánynak törvény kezdeményezését javasolja, erről tájékoztatni kell az Országgyűlés elnökét és az illetékes országgyűlési bizottságot.
10 (3) A törvényjavaslatot - ha az Országgyűlés ügyrendje kivételt nem tesz - legalább harminc nappal az Országgyűlés ülésszaka előtt be kell terjeszteni. 38. (1) Ha az országgyűlési bizottság vagy az országgyűlési képviselő törvényt kezdeményez és az Országgyűlés az indítványt elfogadja, a kormányt vagy az illetékes országgyűlési bizottságot bízza meg a törvényjavaslat előkészítésével. (2) Ha az országgyűlési bizottság vagy az országgyűlési képviselő általa előkészített törvényjavaslatot terjeszt elő, az Országgyűlés dönt a törvényjavaslat napirendre tűzéséről. (3) A törvényjavaslat tervezetének a véleményezésre bocsátásáról és - az Országgyűlés döntése alapján - a társadalmi vita megszervezéséről a kormány gondoskodik. 39. A kormány által kezdeményezett törvény javaslatát a kormány nevében az általa kijelölt miniszter, államtitkár terjeszti az Országgyűlés elé. 41. (1) A kormányrendelet megalkotására a kormány által megállapított szabályok az irányadók. (2) A kormány az általa kezdeményezett törvénytervezetének előkészítése során a szabályozás fő kérdéseiben előzetesen állást foglal. 42. Az önkormányzati rendelet előkészítésének, a tervezet társadalmi vitájának, továbbá a rendelet megalkotásának a szabályait az önkormányzatokról szóló törvény és végrehajtási rendelete, valamint az önkormányzat szervezeti és működési szabályzata tartalmazza. 43. Ha a miniszter, az államtitkár az országos hatáskörű szerv vezetője, a Legfelsőbb Bíróság elnöke, a legfőbb ügyész, a társadalmi szervezet vagy az érdekképviseleti szerv azt észleli, hogy a jogszabály előkészítésére vagy a jogalkotási eljárásra vonatkozó szabályt megszegték, intézkedés végett a kormányhoz fordulhat. 3) A személyes adatok védelméről és a közérdekű adatok nyilvánosságáról szóló évi LXIII. törvény III. fejezete tartalmazza a véleményezés szempontjából meghatározó fontosságú közérdekűségi normákat; azaz a közérdekű, így kötelezően hozzáférhetővé teendő adatok kritériumrendszerét, a közérdekűség alóli kivételek körét, az eljárási határidőket (20. ), valamint a jogorvoslati (adatvédelmi biztos, bíróság) lehetőségeket. 19. (1) Az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv és személy (a továbbiakban együtt: szerv) a feladatkörébe tartozó ügyekben - ideértve a gazdálkodásával kapcsolatos ügyeket is - köteles elősegíteni a közvélemény pontos és gyors tájékoztatását.
11 (2) Az (1) bekezdésben említett szervek rendszeresen közzé vagy más módon hozzáférhetővé teszik a tevékenységükkel kapcsolatos legfontosabb - így különösen a hatáskörükre, illetékességükre, szervezeti felépítésükre, a birtokukban lévő adatfajtákra és a működésükről szóló jogszabályokra vonatkozó - adatokat. E szervek hatáskörében eljáró személyek neve és beosztása - ha törvény másként nem rendelkezik - bárki számára hozzáférhető, nyilvános adat. (3) Az (1) bekezdésben említetteknek lehetővé kell tenniük, hogy a kezelésükben lévő közérdekű adatot bárki megismerhesse, kivéve, ha az adatot törvény alapján az arra jogosult szerv állam- vagy szolgálati titokká nyilvánította, illetve ha az nemzetközi szerződésből eredő kötelezettség alapján minősített adat, továbbá, ha a közérdekű adatok nyilvánosságához való jogot - az adatfajták meghatározásával - törvény a) honvédelmi; b) nemzetbiztonsági; c) bűnüldözési vagy bűnmegelőzési; d) központi pénzügyi vagy devizapolitikai érdekből; e) külügyi kapcsolatokra, nemzetközi szervezetekkel való kapcsolatokra; f) bírósági eljárásra tekintettel korlátozza. (4) Az (1) bekezdésben említett szervek hatáskörében eljáró személynek a feladatkörével összefüggő személyes adata a közérdekű adat megismerését nem korlátozza. (5) Ha törvény másként nem rendelkezik, a belső használatra készült, valamint a döntéselőkészítéssel összefüggő adat a keletkezését követő harminc éven belül nem nyilvános. Kérelemre az adatok megismerését a szerv vezetője e határidőn belül is engedélyezheti. 20. (1) A közérdekű adat megismerésére irányuló kérelemnek az adatot kezelő szerv a kérelem tudomására jutását követő legrövidebb idő alatt, legfeljebb azonban 15 napon belül, közérthető formában tesz eleget. Az adatokat tartalmazó dokumentumról vagy dokumentumrészről annak tárolási módjától függetlenül - költségtérítés ellenében - a kérelmező másolatot kérhet. (2) A kérelem megtagadásáról - annak indokaival együtt - 8 napon belül írásban értesíteni kell a kérelmezőt. (3) A közérdekű adat közléséért az adatkezelő szerv vezetője - legfeljebb a közléssel kapcsolatban felmerült költség mértékéig - költségtérítést állapíthat meg. A kérelmező kérésére a költség összegét előre közölni kell. (4) A 19. (1) bekezdésében említett szervek évente értesítik az adatvédelmi biztost az elutasított kérelmekről, valamint az elutasítások indokairól.
12 21. (1) Ha a közérdekű adatra vonatkozó kérését nem teljesítik, a kérelmező a bírósághoz fordulhat. (2) A megtagadás jogszerűségét és megalapozottságát az adatot kezelő szerv köteles bizonyítani. (3) A pert a megtagadás közlésétől számított 30 napon belül az ellen a szerv ellen kell megindítani, amely a kért felvilágosítást megtagadta. (4) A perben fél lehet az is, akinek egyébként nincs perbeli jogképessége. (5) Az egész országra kiterjedő hatáskörű szerv ellen indult per a megyei (fővárosi) bíróság hatáskörébe tartozik. A helyi bíróság hatáskörébe tartozó ügyekben a megyei bíróság székhelyén lévő helyi bíróság, Budapesten a Pesti Központi Kerületi Bíróság jár el. A bíróság illetékességét az adatközlést nem teljesítő szerv székhelye (működési helye) alapítja meg. (6) A bíróság soron kívül jár el. (7) Ha a bíróság a kérelemnek helyt ad, határozatában az adatkezelő szervet a kért közérdekű adat közlésére kötelezi. 22. E fejezet rendelkezései nem alkalmazhatók a közhitelű nyilvántartásból történő - külön törvényben szabályozott - adatszolgáltatásra. 4) A jogalkotási törvény biztosítja az eljárásba bekapcsolódni kívánó társadalmi szervezetek speciális (témakör-specifikus) szabályrendszerét, a végrehajtására kiadott 11/1977. (III. 30.) minisztertanácsi rendelettel egységes szerkezetbe foglalt a javaslatokról és panaszokról szóló évi I. törvény vonatkozó paragrafusai pedig az állampolgári (így a társadalmi szervezetek számára is nyitva álló) petíciós jog általános megfogalmazását adják. Egyazon érem két oldalaként míg a jogalkotási törvény (jogalkotási törvény) az állami szervek számára ír elő kötelezettséget, addig a nyelvezetében elavult, ám hatályában fenntartott 1977-es jogszabály az állampolgárok és társadalmi szervezetek jogát rögzíti.... A közérdekű bejelentések, javaslatok és panaszok előterjesztése és elintézése része a szocialista demokratizmusnak. Tv. 1. A törvény célja, hogy az állampolgárok közérdekű bejelentéseinek, javaslatainak és panaszainak előterjesztését, vizsgálatát és érdemi elintézését egységesen szabályozza.
13 Tv. 2. A közérdekű bejelentéseket, javaslatokat és panaszokat e törvény szerint kötelesek elintézni: a) az állami szervek, vállalatok, intézetek, intézmények Tv. 4. (2) A közérdekű javaslat társadalmilag hasznos cél elérésére irányuló kezdeményezés. (3) A közérdekű bejelentés javaslatot is tartalmazhat. Tv. 5. (1) A közérdekű bejelentést és javaslatot szóban vagy írásban lehet megtenni az elintézésre ügykör szerint hivatott szervhez (2. ). (2) Ez a szerv a nagyobb jelentőségű közérdekű bejelentés elintézéséről felettes szervét tájékoztatni köteles. Vhr. 2. (1) A szóbeli bejelentést - kérelemre - az elintézésre hivatott szerv köteles írásba foglalni. (2) A jegyző a nála szóban előterjesztett közérdekű bejelentést, illetőleg javaslatot köteles írásba foglalni, akkor is, ha az elintézés nem tartozik a hatáskörébe. Vhr. 3. (1) A felügyeletet ellátó szerv, illetőleg az ügyészség maga dönti el, hogy a hozzá közvetlenül érkezett közérdekű bejelentést, illetőleg javaslatot saját hatáskörében vizsgálja-e meg, vagy azt az elintézésre hivatott szervhez továbbítja. (2) Az ügyészség a hozzá érkezett közérdekű bejelentés, illetőleg javaslat megvizsgálására felhívhatja akár az elintézésre hivatott szervet, akár annak a felettes szervét. A szerv a vizsgálatot köteles lefolytatni és annak megállapításairól, valamint a megtett intézkedésről tájékoztatni az ügyészséget. Vhr. 4. Az elintézésre hivatott szerv vezetője, illetőleg az általa megbízott személy dönti el, hogy a bejelentést - tartalmától függően - közérdekű bejelentésként, javaslatként, vagy panaszként kell-e elintézni. Tv. 6. Ha a közérdekű bejelentést, illetőleg javaslatot nem az elintézésre hivatott szervhez tették meg, azt nyolc napon belül oda át kell tenni. Az áttételről a bejelentőt, illetve javaslattevőt egyidejűleg értesíteni kell. Tv. 7. Az elintézésre hivatott szerv a közérdekű bejelentőt és javaslattevőt meghallgatja, ha azt a bejelentés tartalma szükségessé teszi. Tv. 9. (1) A közérdekű bejelentést, illetőleg javaslatot az elintézésre hivatott szerv köteles az ügy megvizsgálása és a tényállás megállapítása alapján elintézni. (2) A korábbival azonos tartalmú ismételt, továbbá a névtelen bejelentés vizsgálata mellőzhető.
14 Vhr. 6. (1) A közérdekű bejelentések és javaslatok intézésére vonatkozó rendelkezések megtartásáért az elintézésre hivatott szerv vezetője felelős. (2) A szerv vezetője jelöli ki a közérdekű bejelentések és javaslatok intézéséért felelős személyt, illetőleg szervezeti egységet. Tv. 10. (1) A közérdekű bejelentések és javaslatok vizsgálatában és elintézésében eljáró és közreműködő szervek kötelesek az ügy érdemi vizsgálása érdekében haladéktalanul megtenni a szükséges intézkedést. (2) A közérdekű bejelentéseket, illetőleg javaslatokat általában harminc napon belül el kell bírálni. (3) Ha a vizsgálat előreláthatólag hosszabb ideig tart, erről a bejelentőt (javaslattevőt) harminc napon belül tájékoztatni kell, az elintézés várható időpontjának közlésével. Tv. 11. (1) Az elintézésre hivatott szerv a vizsgálat befejezésekor a tett intézkedésről vagy annak mellőzéséről köteles a bejelentőt (javaslattevőt) írásban haladéktalanul értesíteni. Az állásfoglalás indokait is közölni kell. (2) Az írásbeli értesítés mellőzhető, ha az elintézésről a bejelentőt (javaslattevőt) szóban tájékoztatták és a tájékoztatást tudomásul vette. Vhr. 8. Ha az írásbeli értesítést mellőzték, az elintézés módját az ügyiratra fel kell jegyezni. Tv. 24. (1) Ez a törvény a kihirdetése napján lép hatályba; rendelkezéseit a hatálybalépést követően benyújtott közérdekű bejelentésekre, javaslatokra és panaszokra kell alkalmazni. (2) E törvény végrehajtásáról a Minisztertanács gondoskodik. Vhr. 12. (1) A miniszterek, az országos hatáskörű szervek vezetői és a tanácsok végrehajtó bizottságai kötelesek a hozzájuk, illetőleg a felügyeletük (állami törvényességi felügyeletük) alá tartozó szervekhez érkezett közérdekű bejelentések, javaslatok, panaszok alakulását és intézését rendszeresen figyelemmel kísérni és ennek tanulságait kétévenként elemezni. (2) Az (1) bekezdésben említett szervek vezetői, illetőleg a tanácsok végrehajtó bizottságai kötelesek a közérdekű bejelentések, javaslatok és panaszok intézésének rendjét és tartalmát legalább ötévenként, illetőleg a felügyeleti ellenőrzés keretében ellenőrizni és a tapasztalatokat átfogóan értékelni. Vhr. 13. A tömegtájékoztatási szervek vezetői kötelesek a közérdekű bejelentések, javaslatok és panaszok intézése rendjének és módszerének megfelelő nyilvánosságot biztosítani.
15 Vhr. 14. A társadalmi szervezetek, továbbá a szövetkezetek országos érdekképviseleti szervei sajátos eszközeikkel segítik elő a közérdekű bejelentések, javaslatok és panaszok intézésére vonatkozó rendelkezések végrehajtását. Vhr. 15. A Tv. alapján előterjesztett közérdekű bejelentés, javaslat és panasz illetékmentes. 5) A parlamenti, közelebbről a bizottsági jelenlét szabályait a Magyar Köztársaság Országgyűlésének házszabályáról szóló 46/1994. (IX. 30.) országgyűlési határozat alábbi paragrafusai határozzák meg: 73. (1) A bizottság elnöke a bizottság ülésére szakértőt hívhat meg, aki az ülésen tanácskozási joggal vesz részt. Szakértő meghívására - a szakértő személyének megjelölésével vagy anélkül - a bizottság tagjai is tehetnek javaslatot, melyről a bizottság dönt. (2) A képviselőcsoportok tagjai - képviselőcsoportonként - egy-egy szakértőt vihetnek magukkal a bizottság ülésére, az adott napirendi pont tárgyalására. A bizottság ülésein ezek a szakértők akkor szólalhatnak fel, ha erre a bizottság engedélyt ad. 74. (1) A bizottság ülését a bizottság elnöke készíti elő, hívja össze és vezeti (1) Az Országgyűlés főtitkára jegyzéket vezet azokról a bejegyzett országos érdekképviseleti és társadalmi szervezetekről, amelyek kérik jegyzékbe vételüket. (2) A jegyzékbe vételi kérelemben meg kell jelölni az érdekképviseleti és társadalmi szervezet - nevét, székhelyét, címét; - működési területét (célját); - ügyintéző és képviseleti szervét; - képviseletére jogosult személyeket, ezek címét. (3) Az Országgyűlés elnöke a jegyzékbe vett érdekképviseleti és társadalmi szervezetek listáját évente hivatalos lapban közzéteszi. A fentiek értelmezésére az Ügyrendi bizottság mint a házszabály értelmezésért felelős bizottság - az Országgyűlés Alkotmány- és igazságügyi bizottsága elnökének AIB/181-1/1999. sz. megkeresésére 28/ ÜB. általános érvényű állásfoglalásában (1999. november 4-én) az alábbiakat állapította meg: A házszabály 81. (2) bekezdése szerinti jegyzékben szereplő érdekképviseletek és társadalmi szervezetek számára a házszabály bizottsági ülésen való részvételi, illetőleg felszólalási jogot
16 nem biztosít. A bizottsági ülésre kötelezően meghívandókon (házszabály a) kívül mást a bizottság ülésére nem kell meghívni. Így a jegyzéken szereplő szervezetek képviselőit nem kell a bizottság ülésére meghívni, a házszabály azonban nem tiltja, hogy a bizottság a jegyzékben szereplő szervezetek képviselőinek meghallgatását rendelje el a házszabály egyéb rendelkezései szerint. A bizottsági ülés előkészítése a házszabály 74. (1) bekezdése szerint az elnök feladata, ezért a jegyzékben szereplő szervezetektől érkezett írásbeli észrevételeket, véleményeket, megkereséseket az elnök a bizottság ülésezési rendjének szabályai szerint köteles a bizottság tagjaival megismertetni. 6) A kormány ügyrendjéről szóló 1088/1994. (IX. 20.) kormányhatározat vonatkozó pontjai megerősítik a jogalkotási törvény előterjesztés-egyeztetési előírásait, illetve konkretizálják azok procedurális rendjét. 12. Ha a kormány a jogi szabályozás indokoltságának vizsgálatára szakértői bizottságot hozott létre, annak jelentését az előterjesztéshez csatolni kell. 22. Jogszabály megalkotására irányuló előterjesztések előkészítésénél a jogalkotásról szóló törvény előírásaira kell figyelemmel lenni. Az ilyen előterjesztéseket egyeztetni kell az ügyben érdekelt országos önkormányzati, társadalmi és érdekképviseleti szervekkel, valamint országos köztestületekkel. 23. Minden előterjesztés tervezetét el kell juttatni a Miniszterelnöki Hivatal közigazgatási államtitkárának. A kísérőlevélben tájékoztatást kell adni arról, hogy a tervezet - egyeztetés céljából - mely közigazgatási, társadalmi és egyéb szerv részére került megküldésre. 29. A véleményt az előterjesztés megérkezésétől számított tizenöt nap alatt kell az előterjesztővel közölni. Ha az előterjesztés súlya vagy más szempont indokolja, a véleményadásra tizenöt napnál hosszabb időtartamot kell biztosítani. Átfogó jogszabályalkotásra irányuló előterjesztés, valamint testületi állásfoglalás kérése esetén a véleményezési határidő általában harminc nap. 30. A kormány által meghatározott esetben, vagy ha ezt fontos ok feltétlenül szükségessé teszi, a határidők általában öt munkanapnál nem rövidebb tartamban is megállapíthatók (soronkívüliség). Az előterjesztést ilyenkor a miniszter, az államtitkár vagy az országos hatáskörű szerv vezetője bocsátja véleményezésre.
17 31. Az előterjesztő az észrevételezővel a véleményeltérést egyezteti. Az egyeztetés és az egyet nem értés tényét, valamint azt, hogy a véleményező az észrevételt fenntartotta, az előterjesztésen a név megjelölésével fel kell tüntetni. Ha az érintett határidőben nem nyilvánított véleményt, az előterjesztésben ennek tényére kell utalni. Az észrevétel elfogadása vagy a vitás kérdésben való megegyezés esetén az eredetileg észrevételt tevőt egyetértőként kell feltüntetni. 33. A társadalmi érdekegyeztetés rendjére külön jogszabályok, illetőleg megállapodások irányadók.
18 3. Mire jogosítják föl a hatályos szabályok a társadalmi szervezeteket? A jogszabály előkészítése során A parlamenti eljárási rendtől eltérően, a kormányzati szintű jogalkotási eljárás esetében a jogalkotási törvény több explicit rendelkezést is tartalmaz a társadalmi szervezetekkel folytatandó egyeztetési eljárásról. A 20. alapján a társadalmi szervezeteket be kell vonni az olyan jogszabályok tervezetének elkészítésébe, amelyek "az általuk képviselt és védett érdekeket, illetőleg társadalmi viszonyokat érintik" a 22. (2) alapján a jogalkotási program összeállításához ki kell kérni javaslataikat; a 27. b) pontja alapján a társadalmi szervezetek véleményt nyilvánítanak a kormány elé terjesztendő jogszabálytervezetről; valamint (a 29. alapján) hasonló a követendő eljárás a miniszteri rendelet és az államtitkári rendelkezés tervezetét illetően is. A törvény 31. (1) bekezdése még egy általános, ésszerűségi generálklauzulát is bevezet a határidők tekintetében, amikor előírja, hogy "a véleménynyilvánítás határidejét a tervezet előkészítőjének úgy kell megállapítania, hogy a véleményező megalapozott véleményt adhasson, és azt a tervezet elkészítésénél figyelembe lehessen venni." A kormány ügyrendjének 22. pontja megerősíti a jogalkotási törvény rendelkezéseit, kimondván, hogy a "jogszabály megalkotására irányuló előterjesztések előkészítésénél a jogalkotásról szóló törvény előírásaira kell figyelemmel lenni" és egyeztetni kell az ügyben érdekelt társadalmi szervezetekkel, továbbá az előterjesztés tervezetével tájékoztatni kell adni a koordinációt ellátó Miniszterelnöki Hivatal közigazgatási államtitkárát, hogy a tervezetet eljuttatták a társadalmi szervezetekhez. A véleményezésre adott határidő is pontosabb meghatározást kap, mint a jogalkotási törvényben, a pont kimondja ugyanis, hogy a "véleményt az előterjesztés megérkezésétől számított tizenöt nap alatt kell az előterjesztővel közölni. Ha az előterjesztés súlya vagy más szempont indokolja, a véleményadásra tizenöt napnál hosszabb időtartamot kell biztosítani. Átfogó jogszabályalkotásra irányuló előterjesztés, valamint testületi állásfoglalás kérése esetén a véleményezési határidő általában harminc nap. A kormány által meghatározott esetben, vagy ha ezt fontos ok feltétlenül szükségessé teszi, a határidők általában öt munkanapnál nem rövidebb tartamban is megállapíthatók (soronkívüliség). Az előterjesztést ilyenkor a miniszter, az államtitkár vagy az országos hatáskörű szerv vezetője bocsátja véleményezésre." A fenti kimerítő és látszólag kielégítő szabályrendszer ellenére a kormány előtt, illetve a minisztériumban zajló jogszabály-előkészítés kevésbé transzparens, mint a parlamenti döntéshozatal. Pedig igen fontos lenne, hogy a civil szervezetek áttekinthető eljárás során
19 bekapcsolódhassanak a jogszabály-előkészítés folyamatába, hiszen az esetek jelentős részében a tárca-előkészítés döntően kihat a törvény végleges formájára, ugyanakkor a jogalkotásnak ez a szakasza még kevésbé átpolitizált, több lehetőség nyílik a szakmai érveken nyugvó befolyásolásra. A létező tárcalisták ellenére sem folyik egyeztetés, a tervezetszövegek megküldése esetleges, rendszertelen, és nemegyszer önkényes. A javaslatok parlamenti megvitatása során Az adatvédelmi törvény 19. -a, amely előírja, hogy az állami szerv a feladatkörébe tartozó ügyekben köteles elősegíteni a közvélemény pontos és gyors tájékoztatását; rendszeresen közzé- vagy más módon megismerhetővé és hozzáférhetővé tenni a tevékenységével kapcsolatos legfontosabb adatokat magába foglalja valamennyi, a ház elé került tervezet (a benyújtás pillanatától számítva: javaslat) nyilvánosságát. Az Országgyűlés honlapján közzéteszik a törvényjavaslatok szövegét. Az informatikai szolgáltatás az adatszolgáltatás törvényi kötelezettségén alapul. Valamennyi törvényjavaslat közérdekű, így nyilvános és a ház által közlendő adatot képez. Az adatvédelmi törvény 19. (3)-ban foglalt generális tiltó szabály hiányában valamennyi, az Országgyűlés elé kerülő javaslat nyilvános és hozzáférhető kell, hogy legyen. Közérdekű (és a petíciós jog tárgyaként kiemelten fontos) adatról lévén szó, a hozzáférhetőség követelménye (titkosítás hiányában) elvileg kérés nélkül teljesítendő törvényi előírás. A jelenlegi megoldás a törvényjavaslatok Interneten történő megjelentetése - a parlamenti informatikai rendszer kielégítő karbantartásával és frissítésével alkalmas arra, hogy biztosítsa a véleményezés elsőszámú feltételét. Bár a törvény-előkészítés folyamatába történő bekapcsolódás biztosítására több nyugat-európai országban találunk alkotmányjogilag formalizált különeljárást, 5 az alkotmányban és a házszabályban megállapított fennálló rendszer - álláspontunk szerint egyébként helyesen - igen szűk körben teszi csak lehetővé, hogy a plénumon a képviselőkön vagy a kormány képviselőin kívül más is szót kaphasson. Így a különböző társadalmi- és érdekszervezetek fellépésének célja és iránya (a képviselőkkel folytatott különböző informális egyeztetések mellett) az országgyűlési bizottságok (az Országgyűlés kezdeményező, javaslattevő, véleményező, ügydöntő, és a kormányzati munka ellenőrzésében közreműködő szervének) tevékenysége lett. 5 pl. Svájcban a Vernehmlassungsverfahren, Ausztriában a Begutachtungsverfahren, Svédországban a remisseljárás.
20 Amint a jogszabályismertetőben olvashattuk, az Ügyrendi bizottság döntése alapján, a társadalmi szervezeteknek a meghallgatás kikényszerítésére (vagy akár követelésére) joguk nincsen (azt mindössze kérhetik), ám a bizottsági többség, illetve a bizottság elnökének döntése és meghívása alapján részvételi és felszólalási lehetőségük van, illetőleg az elnök köteles a társadalmi szervezetek észrevételeit ismertetni a bizottság tagjaival. Mindenesetre a fenti módon hozzáférhetővé tett (illetve teendő) közérdekű adatra az érintett társadalmi szerv a jogalkotási törvény szellemében 6 és a (frazeológiájában anakronisztikus, ám hatályos) 1977-es jogszabályok alapján jogosult reagálni (azt véleményezni, tárgyában közérdekű javaslatot tenni), illetve ugyanezen jogszabályok alapján jogosult javaslatának vizsgálatára és valamilyen formájú visszajelzésre. A törvény homályos fogalmazása indokolja az alacsonyabb szintű és generálisabb tartalmú jogszabályokra való hivatkozást, az Országgyűlés Hivatala által vezetett (ún. lobby-) lista ugyanis érdemi tárgyalási jogosítványokat nem eredményez, pusztán a képviselők tájékoztatását szolgája, a társadalmi szervezetek számára pedig csupán egy-egy parlamenti belépő megszerzésének lehetőségét kínálja. Bár a gyakorlat (a honlap frissítése, a rendszer felhasználói értékelése, a bizottsági többség, illetve az elnök meghívási hajlandósága) változóan bíztató tapasztalatokkal szolgál, ismételten szükséges hangsúlyozni, hogy a fent ismertetett jogszabályok értelmében a megkeresett parlamenti szerv (bizottság vagy hivatal) köteles a véleményező szervezetek javaslatait ismertetni a képviselőkkel, illetve további eljárásáról a társadalmi szervezetet megfelelő módon tájékoztatni. Összefoglalva megállapítható, hogy a hatályos parlamenti jog akár megfelelő kereteket is biztosíthatna a társadalmi szervezetek számára, hogy a jogalkotás során gyakorolják véleményezési jogukat, a gyakorlat az adatszolgáltatási és válaszadási szabályok sűrű megsértése mégis arra vall, hogy a rendszer jelenlegi formájában nem működőképes. 6 A törvény koherenciájának gyengesége, hogy a parlamenti eljárás vonatkozásában még explicit deklarációt sem tartalmaz a véleményeztetés kérdésében.
1992. évi LXIII. törvény. a személyes adatok védelmérõl és a közérdekû adatok nyilvánosságáról. I. fejezet ÁLTALÁNOS RENDELKEZÉSEK.
Page 1 of 11 1992. évi LXIII. törvény a személyes adatok védelmérõl és a közérdekû adatok nyilvánosságáról Az Országgyûlés - a Magyar Köztársaság Alkotmányában foglaltakkal összhangban - a személyes adatok
1 Fővárosi Törvényszék Budapest Tisztelt Törvényszék! Alulírott dr. Tordai Csaba ügyvéd ( ) az atlatszo.hu Közhasznú Nonprofit Korlátolt Felelősségű Társaság felperes (székhelye: 1084 Budapest, Déri Miksa
1987. évi XI. törvény. a jogalkotásról 1
1. oldal 1987. évi XI. törvény a jogalkotásról 1 Az Országgyűlés annak érdekében, hogy a jogalkotás a társadalmi viszonyok védelmét és fejlesztését, a demokrácia kiteljesedését szolgálja, a jogrendszer

References: Bíróság 
 Bíróság 
 bíróság 
 bíróság 
 bíróság 
 Bíróság 
 bíróság 
 bíróság 
 bíróság